МИКРОҚАРЗ ШАРТНОМАСИ №\_\_\_\_\_\_

**2019 йил “\_\_\_\_”\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_ шаҳри**

“Туронбанк” АТБ *(кейинги ўринларда “Банк” деб юритилади)* Низоми ва банк Бошқаруви томонидан 2019 йил\_\_\_\_\_\_\_\_\_\_\_\_да берилган\_\_\_\_-сонли ишончномага асосан фаолият юритувчи, банкнинг\_\_\_\_\_\_\_\_\_\_\_\_\_\_\_\_\_\_филиали бошқарувчиси\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бир тарафдан, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ вилояти \_\_\_\_\_\_\_\_\_\_ тумани/шаҳар \_\_\_\_\_\_\_\_\_ кўчаси \_\_\_-уйда яшовчи, \_\_\_\_\_\_\_\_\_\_\_\_\_ вилояти \_\_\_\_\_\_\_\_\_\_\_\_\_\_\_\_ тумани ИИБ томонидан 201\_\_йил\_\_\_\_\_\_\_\_\_\_\_\_\_\_\_\_да берилган “\_\_\_”\_\_\_\_\_\_\_\_\_\_\_\_\_\_ рақамли фуқаролик паспорти эгаси фуқаро \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(кейинги ўринларда “Қарз олувчи” деб юритилади)* иккинчи тарафдан *(кейинги ўринларда биргаликда “Тарафлар”, алоҳида “Тараф” деб юритилади)* мазкур шартномани қуйидаги мазмунда туздилар:

1. **Шартнома мазмуни**

“Туронбанк” АТБ Бошқарувининг 201\_\_\_ йил \_\_\_\_\_\_\_\_\_\_\_\_ даги \_\_\_\_\_-сонли қарори билан тасдиқланган ““Туронбанк” АТБ тизимида жисмоний шахсларга микроқарз бериш тартиби тўғрисида”ги Низомга асосан, “Банк” “Қарз олувчи”га **микроқарз** маблағи ажратади, Қарз олувчи эса кредит беришнинг умумий қоидаларига (қайтаришлик, тўловлилик, муддатлилик, таъминланганлик тамойилларига) риоя этган ҳолда микроқарздан фойдаланади.

**2. Тарафларнинг мажбуриятлари**

**2.1. Банкнинг мажбуриятлари:**

**а)** ажратилган микроқарз ҳисобини юритиш учун микроқарз шартномаси имзоланган кундан бошлаб “Қарз олувчи”га алоҳида ссуда ҳисобварагини очиш;

**б)** “Қарз олувчи”га микроқарздан фойдаланганлик учун йиллик \_\_\_\_ (\_\_\_\_\_\_\_\_\_\_) фоиз миқдорида устама хақ тўлаш шарти билан 12 (ўн икки) ой муддатга (201\_\_ йил \_\_\_\_\_\_\_\_\_\_\_\_\_\_дан 202\_\_ йил \_\_\_\_\_\_\_\_\_\_\_\_\_\_\_га қадар) \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм миқдорида микроқарз маблағини ажратиш;

**в)** “Қарз олувчи”га ажратилган микроқарзни муддатидан олдин қайтариш ёзма ҳақида маълум қилиш (сабабини кўрсатган ҳолда);

**г)** Банкнинг кредит сиёсати ва бошқа норматив ҳужжатларга ушбу шартнома шартларига ўзгартириш ва қўшимчалар киритишга олиб келадиган ўзгартириш ва қўшимчалар киритилганда қўшимча ва ўзгартиришлар тўғрисида “Қарз олувчи”га маълум қилиш (жумладан, микроқарздан фойдалангани учун марказлаштирилган фоизнинг кўтарилиши тўғрисида);

**д)** микроқарз маблағини **банк пластик картасига ўтказиб бериш** ёки **нақд пулда бериш** (тегишлиси алоҳида қилиб белгиланади);

**ж**) Ушбу шартнома бўйича муддати ўтказиб юборилган қарздорлик юзага келганда, “Қарз олувчи” зиммасидаги қарз юки янада ошиб кетишининг олдини олиш мақсадида “Қарз олувчи” ва/ёки “қўшимча қарздор” ва/ёки “Кафил”нинг банк пластик картаси (кейинги ўринларда **БПК** деб юритилади)дан (агар улар томонидан БПК маълумотлари тақдим этилган бўлса) муддати ўтказиб юборилган қарздорликни дастурий равишда ундириб олиш, акс ҳолда (БПК маълумотлари тақдим этилмаган ёки БПКда маблағ мавжуд бўлмаган) муддати ўтган қарздорлик юзага келган санадан бошлаб 7 (етти) календар куни давомида “Қарз олувчи” билан ҳар қандай алоқа боғлаш усулларидан, шу жумладан электрон алоқа воситаларидан ёки қонун ҳужжатларида назарда тутилган бошқа усуллардан фойдаланиб, истеъмолчига муддати ўтказиб юборилган қарздорлик юзага келганлиги ҳақида сўндириш жадвалини илова қилган ҳолда хабар (хабарнома, талабнома, огоҳлантириш хати) бериш

**2.2. Қарз олувчининг мажбуриятлари:**

**а).** микроқарздан фойдаланиш жараёнида қуйидаги асосий талабларга амал қилиш: қайтаришлик, тўловлилик, муддатлилик, таъминланганлик;

**б**). “Банк” томонидан талаб қилинган ва қонун хужжатларида қайд этилган ҳужжатларни тақдим этиш;

**в).** ажратилган микроқарз маблағини шартноманинг таркибий қисми сифатида илова қилинган қайтариш жадвалига асосан қайтариш;

**г).** микроқарз ва ундан фойдаланганлик учун ҳисобланган устама хақини қайтариш жадвалига мувофиқ хар ойнинг 6-санасига қадар Банкка тўлаш;

**д).** микроқарз маблағини қайтариш жадвалида белгиланган санада қайтармаган ҳолларда, қайтариш жадвалида белгиланган санадан кейинги кундан бошлаб айнан тўлов кечиктирилган кунлар учун микроқарз маблағининг муддатида қайтарилмаган қисмига мазкур шартноманинг 2.1-банди “б” кичик бандида белгиланган фоиз ставкасига нисбатан йиллик 5 (беш) фоизга оширилган ставкада, лекин микроқарз муддати ўтган қсимининг 50 фоизидан ошиб кетмаган миқдорда устама хақ тўлаш;

**е).** микроқарз асосий қарзини шартномага мувофиқ ўз муддатида қайтармасдан, банк қарздорликни “суд жараёнидаги” (15703) ёки балансдан ташқари (95413) ҳисобварақларга ўтказса, 2.1-банднинг “б” кичик бандида белгиланган фоиз ставкасига нисбатан йиллик 5 (беш) фоиз оширилган ставкада, лекин муддати ўтган микроқарзнинг 50 фоизидан ошиб кетмаган миқдорда устама хақ тўлаш;

**ж).** мавжуд бўлса ўзининг ҳамда “қўшимча қарздор(лар)” ва “кафил(лар)”нинг БПК маълумотлари (рақамлари ва амал қилиш муддати)ни шуниндек, микроқарз сўндирилгунга қадар уларнинг БПКлари алмаштирилса, янги олинган БПК маълумотларини банкка тақдим этиш;

**з). микроқарз** шартномаси бўйича муддати ўтказиб юборилган қарздорлик юзага келганда, ўзининг зиммасидаги қарз юки янада ошиб кетишининг олдини олиш мақсадида ўзининг ва/ёки “қўшимча қарздор” ва/ёки “Кафил”нинг банк пластик картасидан (агар улар томонидан пластик карта маълумотлари тақдим этилган бўлса) муддати ўтказиб юборилган қарздорликни банк дастурий равишда ундириб олишига ҳеч бир қаршилик кўрсатмаслик;

**и).** мажбуриятларини бажаришига таъсир этувчи барча ўзгаришлар тўғрисида, жумладан, молиявий ҳолати, исми, отасининг исми, фамилияси, доимий ва вақтинчалик рўйхатдан ўтган жойи, яшаш манзили, иш жойи, реквизитлари ҳамда бошқа маълумотлари ўзгарганлиги тўғрисида Банкка зудлик билан ёзма маълумот тақдим этиш. Ўзига нисбатан мулкий моддий даъволар билдирилган тақдирда бу ҳақда Банкни зудлик билан хабардор этиш;

**й).** шартнома бекор қилинган тақдирда, микроқарздан фойдаланган муддат учун ҳисобланган устама хақ, неустойка, ушбу шартномада кўрсатилган бошқа тўловларни тўлаш ва микроқарз маблағининг қайтарилмаган қисмини тўлиқ қайтариш;

**к).** мазкур шартнома имзолангандан сўнг “Банк” талаб қилган ва конун ҳужжатларида тақдим этилиши назарда тутилган ҳужжатлар, яъни микроқарзни таъминланиши (гаров ва суғурта шартномалари ва/ёки кафиллик) билан боғлиқ ҳужжатларни 30 (ўттиз) кунгача муддатда тақдим этиш;

**л).** муддати ўтказиб юборилган қарздорлик юзага келганлиги тўғрисида хабар (ёки хабарнома, талабнома ва/ёки огоҳлантириш хати)ни олган вақтдан 7 (етти) календар куни давомида қарздорликни тўлаш ва/ёки огоҳлантириш хақидаги талабни бажариш;

**м).** “Қарз олувчи” ушбу шартномани имзолаши билан қуйидагиларни тасдиқлайди:

- шартнома тузиш ва унинг шартларини бажаришга лаёқатлилигини;

- ушбу шартномани тузиш билан учинчи шахсларнинг ҳуқуқлари бузилмаслигини;

- Банкка тақдим этилган ҳужжатларнинг тўғрилигини ва маълумотлар қонун нормалари бузилмаган ҳолда олинганлигини;

**н)** “Қарз олувчи” томонидан шартномага асосан кредит (қарз) бўйича қарздорлик суммасини тўлаш мажбурияти тўлиқ бажарилган санадан бошлаб уч иш кунидан кечиктирмаган ҳолда мазкур қарз бўйича:

гаровда турган мулкни таъқиқдан чиқариш;

гаров сифатида бўлган мол-мулкка нисбатан банкнинг ҳуқуқлари тўғрисидаги ёзувни гаров реестридан чиқариш чоралари кўриш.

**3. Тарафларнинг хуқуқлари**

**3.1.** **Банкнинг хуқуқлари:**

**а).** “Қарз олувчи”нинг кредитга лаёқатлилиги, таъминоти ва микроқарзни қайтариш бўйича бошқа масалалар юзасидан мониторинг(ўрганиш)ни амалга ошириш;

**б).** Марказий банкнинг қайта молиялаш ставкаси ўзгарган тақдирда, бу тўғрисида Қарз олувчига маълум қилиш;

**в).** мазкур шартноманинг 2.2-бандида кўрсатилган мажбуриятлар бузилган тақдирда микроқарз ажратишни рад этиш;

**г). микроқарз** шартномаси бўйича муддати ўтказиб юборилган қарздорлик юзага келганда, “Қарз олувчи” зиммасидаги қарз юки янада ошиб кетишининг олдини олиш мақсадида “Қарз олувчи” ва/ёки “қўшимча қарздор” ва/ёки “Кафил”нинг банк пластик картасидан (агар улар томонидан пластик карта маълумотлари тақдим этилган бўлса) муддати ўтказиб юборилган қарздорликни дастурий равишда ундириб олиш;

**д).** микроқарз ва ундан фойдаланганлик учун ҳисобланган устама ҳақи тўғрисида хабар (хабарнома, талабнома, огоҳлантириш хати) юборилгандан сўнг, 30 кун муддат давомида тўланмаса, шунингдек микроқарз тўлови муддати мунтазам равишда бузилса, яъни микроқарз тўлови 12 (ўн икки) ой давомида икки мартадан ортиқ кечиктирилганда ҳамда микроқарз шартномаси шартлари қўпол равишда бузилганда ва шартномада кўзда тутилган бошқа мажбуриятлар бажарилмаганда микроқарзни муддатидан олдин қайтариш талаби билан судга мурожаат қилиш;

**е).** “Қарз олувчи” томонидан микроқарзнинг жорий тўлови учун микроқарзни қайтариш жадвалида белгиланган суммадан ортиқча маблағ келиб тушса, у ҳолда банк келиб тушган маблағнинг ортиқча қисмини қарз олувчининг ёзма ёки оғзаки кўрсатмасига асосан микроқарзнинг асосий қарз қисмини сўндиришга йўналтириш;

**ж). “**Қарз олувчи” вафот этган тақдирда, унинг қарздорлиги бўйича мажбуриятлари меҳнатга лаёқатли оила аъзоларидан бирига (мустақил ва тўлов қобилиятига эга шахсга) қайта расмийлаштириш. Микроқарз мажбуриятларини қайта расмийлаштириш имконияти бўлмаган тақдирда ва тўлов муддатининг келишидан қатъий назар “Банк” “Қарз олувчи”нинг вафотидан сўнг олти ойлик муддат ичида унинг меросхўри ёки ворисларига суд орқали мулкий даъво қўзғатиш;

**з).** **“**Қарз олувчи” микроқарз шартномаси имзоланган санадан бошлаб ҳеч қандай сабабларсиз 30 (ўттиз) кунгача муддат давомида микроқарз таъминотига доир ҳужжатларни расмийлаштириб “Банк”га тақдим этмаса, шартномани бир томонлама бекор қилиш.

**3.2. Қарз олувчининг хуқуқлари**:

**а).** мазкур шартнома шартларида қайд этилган суммани муддатида қайтариш шарти ва ушбу шартномада кўрсатилган шартлар билан олиш;

**б).** пул маблағлари олингунга қадар бўлган даврда микроқарз олишдан бепул асосда воз кечиши;

**в).** исталган вақтда микроқарз тўловларини муддатидан олдин сўндириш;

**г).** қарз олувчи микроқарзни қайтариш жадвалида белгиланган суммага нисбатан кўп маблағ тўлаган тақдирда банкни ёзма ёки оғзаки кўрсатма берган ҳолда, ортиқча тўланган пул маблағларини микроқарзнинг асосий қарзини сўндириш учун йўналтириш;

**д).** “Банк”дан шартнома бўйича мажбуриятларини ўз вақтида бажарилишини талаб қилиш;

**е).** “Банк”дан микроқарз қолдиғи юзасидан маълумотлар олиш;

**ж).** ушбу шартнома йўқолган тақдирда Банкдан унинг нусхасини олиш ҳуқуқига эга.

**з).** Карз олувчи Банкнинг ёзма розилигисиз учинчи шахсларга ўзининг микроқарз олиш ҳуқуқини беришга (сотишга), ушбу шартномадаги мажбуриятларини ўтказишга ҳақли эмас;

**и).** олинган микроқарз маблағини тўлиқ олдиндан қайтарган ва микроқарздан фойдаланганлик учун ҳисобланган устама хақини тўлаган ҳолда банк билан ушбу шартномани муддатидан олдин бекор қилиш.

**к)** Ушбу кредит шартномасига гаров қўйиш билан боғлиқ суғурта компанияси (суғурта компаниясининг молиявий ҳолати барқарор ҳамда юқори рейтинг даражага эга бўлган) ва (ёки) баҳоловчини ўзи хоҳишига кўра танлаш.

**4. Тарафларнинг жавобгарлиги**

Тарафлар ўзларининг шартномавий мажбуриятларини бажармаган ёки лозим даражада бажармаган тақдирда, Ўзбекистон Республикасининг амалдаги қонун ҳужжатларига мувофиқ жавобгардирлар. Тарафлар ўз мажбуриятлари юзасидан ўзларининг мулклари билан жавобгардирлар.

**5. Микроқарз таъминоти**

**5.1.** Микроқарз маблағининг Банкка ўз вақтида қайтарилиши, микроқарздан фойдаланганлик учун хисобланган устама ҳақи ва ушбу шартномада кўрсатилган бошқа қарзларнинг муддатида тўланиши қуйидагилар билан таъминланади:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Қарз олувчи узининг шартномавий мажбуриятларининг бажарилишини ўзига тегишли бўлган мулклар билан таъминлайди.

**5.3.** Микроқарз маблағининг қайтарилишини таъминлаш билан боғлиқ бўлган хужжатларни зарур даражада расмийлаштириш бўйича хар қандай харажатларни Қарз олувчи ўз зиммасига олади.

**5.4.** Микроқарзнинг таъминланишини белгиловчи хужжатлар ушбу шартноманинг ажралмас қисми ҳисобланади.

**6. Низоларни ҳал қилиш тартиби**

Мазкур шартнома шартлари юзасидан Тарафлар ўртасида юзага келадиган низо ва келишмовчиликлар ўзаро музокаралар олиб бориш йўли билан ҳал қилинади. Тарафлар юзага келган низони ўзаро ҳал қила олмаган тақдирда, ушбу низони ҳал этиш учун фуқаролик ишлари буйича туманлараро суди томонидан кўриб чиқилади.

**7. Форс – мажор холатлари**

Енгиб бўлмайдиган кучлар ва томонларга боғлиқ бўлмаган ҳолатлар, яъни табиий офатлар, сел, ёнғин, зилзила, портлаш, эпидемия, уруш ёки ҳарбий ва фавқулотда ҳолатлар сабабли томонлар мазкур шартнома шартларини қисман ёки тўлиқ бажармасалар, жавобгарликдан озод этиладилар. Мазкур форс-мажор холатлари шартноманинг амал қилиш муддатини узайтиришга сабаб бўлади.

**8. Қушимча шартлар.**

**8.1**. Ушбу шартнома Тарафлар уни имзолаган кундан бошлаб юридик кучга киради ва улар ўзларининг шартномавий мажбуриятларини тўлиқ бажаргунларига қадар амал қилади.

**8.2.** Ушбу шартноманинг шартларини ўзгартириш ёки уни бекор қилиш, қўшимча келишув тузиш оркали амалга оширилади. Мазкур шартномага киритиладиган хар бир ўзгартириш ва қўшимча ёзма равишда тузилиб, Тарафлар уни имзолаганидан сўнг хақиқий ҳисобланади. Барча ўзгартиришлар, қўшимчалар ва иловалар мазкур шартноманинг ажралмас қисми бўлиб ҳисобланади.

**8.3**. Ушбу микроқарз шартномаси асосида ажратилган микроқарзни муддатидан олдин ундириш ҳақида ва/ёки микроқарз шартномасини муддатидан олдин бекор қилиш ҳақида суднинг ҳал қилув қарори қабул қилинган тақдирда, суднинг ҳал қилув қарори қабул қилинган кундан бошлаб микроқарз маблағи тўлиқ ундирилган кунга қадар микроқарздан фойдаланганлик учун устама ҳақи ушбу шартноманинг 2.2-банди “е” кичик бандида кўрсатилган фоиз ставка бўйича ҳисобланади.

**8.4**. Мазкур шартномада кўзда тутилмаган, бироқ у билан боғлиқ бўлган барча муносабатлар Ўзбекистон Республикасининг амалдаги қонун хужжатлари билан тартибга солинади.

**8.5.** Тарафларнинг банк реквизитлари, манзиллари, турар жойлари, фукаролик паспорти ва бошка маълумотлари ўзгарган ҳолларда 10 (ўн) кунлик муддат ичида бир-бирларини ёзма равишда хабардор килишлари шарт.

**8.6.** Қарздорликни ундириш юзасидан келиб чиққан низоларни судда ҳал этиш харажатлари (давлат божи, почта харажати ва бошка харажатлар) ва қарздорликни ундириш бўйича қилинган бошка харажатлар Қарз олувчидан ундирилади (Қарз олувчи томонидан қопланади).

**8.7. “**Қарз олувчи”нинг яшаш манзили ўзгариб, бу ўзгариш хақида Қарз олувчи Банкни ёзма равишда хабардор қилмаган бўлса, Банк томонидан ушбу шартнома асосида Қарз олувчининг яшаш манзилига хабарнома, огоҳлантириш хатлари (талабномалар) почта орқали юборилганида, огоҳлантириш хатлари (талабномалар) почта орқали Банкка қайтиб келса ёки “Қарз олувчи” почта орқали юборилган огоҳлантириш хатлари (талабномалар)ни олишдан бош тортса, ушбу огоҳлантириш хатлари (талабномалар) “Қарз олувчи”га топширилган деб ҳисобланади.

**8.8**. Ушбу шартнома Тарафларнинг хар бири учун бир хил юридик кучга эга бўлган 2 (икки) нусхада тузилди. Бир нусхаси “Банк”да сақланади, иккинчи нусхаси “Қарз олувчи”га берилади.

**9. Томонларнинг реквизитлари ва имзолари:**

|  |  |  |
| --- | --- | --- |
| **“БАНК”** |  | **“ҚАРЗ ОЛУВЧИ”** |
| **“Туронбанк” АТБ**  **\_\_\_\_\_\_\_\_\_\_\_\_\_\_ филиали** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Манзили: \_\_\_\_\_\_\_ вилояти \_\_\_\_\_\_\_\_\_ тумани\_\_\_\_\_\_\_\_\_\_\_\_\_\_ кўчаси \_\_-уй.  Электрон почта манзили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Манзили: \_\_\_\_\_\_\_\_\_\_\_\_\_ шаҳар \_\_\_\_\_\_\_\_\_\_\_\_ тумани \_\_\_\_\_\_\_\_\_\_\_\_\_\_кўчаси, \_\_\_\_\_ -уй. |
| Х\р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ МФО:\_\_\_\_\_\_\_\_\_\_\_\_\_\_\_\_  СТИР: \_\_\_\_\_\_\_\_\_\_\_\_\_\_\_\_ |  | Паспорт рақами: \_\_\_\_\_\_\_\_\_\_\_, \_\_\_\_\_\_\_\_\_\_ вилояти \_\_\_\_\_\_\_\_\_\_\_\_ тумани ИИБ томонидан \_\_\_.\_\_\_.20\_\_\_ йилда берилган. |
| Телефон: \_\_\_\_\_\_\_\_\_\_\_\_\_\_ |  | СТИР: \_\_\_\_\_\_\_\_\_\_\_\_\_\_\_\_\_\_  БПК рақами \_\_\_\_\_\_\_\_\_\_\_\_\_\_\_\_\_\_\_\_\_\_  БПКнинг амал қилиш муддати \_\_\_\_/\_\_\_\_\_\_  Электрон почта манзили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Телефон:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Филиал**  **бошқарувчиси \_\_\_\_\_\_\_\_\_ \_\_\_\_\_\_\_\_\_**  **Ҳуқуқшунос \_\_\_\_\_\_\_\_\_ \_\_\_\_\_\_\_\_\_** |  | **Фуқаро \_\_\_\_\_\_\_\_\_\_\_\_\_\_ \_\_\_\_\_\_\_\_\_** |

(қарз олувчи ФИШ қисқартирилмаган ҳолда, ўз қўли билан ёзилади)

Ушбу шартномани ўқидим, шартномадаги бўлим ва бандлар ҳамда ундаги сўзларнинг мазмуни, моҳияти аниқ ва тушунарли бўлганлиги учун мазкур шартномани имзолайман ва уни сўзсиз бажараман.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(имзо)